Amir Sjarifoeddin

Amir Sjarifoeddin Harahap (ER, EYD: Amir Syarifuddin Harahap; 27 April 1907 - 19 Ḍèsèmber 1948) panèka sala sèttong politisi bân wartawan Inḍonèsia sè dhâddhi Perdana Menteri Inḍonèsia kapèng ḍuwâ' ḍâri taon 1947 kantos 1948. Mènangka sala sèttong pamèmpèn lèmbâng kacèr bâkto Revolusi Nasional Inḍonèsia, sabellunna atugas mènangka Menteri Informasi ḍâri taon 1945 kantos 1946 bân Mentri Pertahanan ḍâri taon 1945 kantos 1948. Amir bhâbhâr ḍâri kalowarga bangsawan Sumatera bân ajhâr è Universitas Leiden. È Leiden, salèrana dhâddhi angghuta ḍèwan himpunan mahasiswa Gymnasium è Haarlem bân noro' è organisasi mahasiswa Batak Jong Batak. Salèrana palèman ka Inḍonèsia amarghâ masala kalowarga namong nerrossaghi sakola'anna è Rechts Hogeschool è Batavia.